section_heading: Životopis
paragraph_text: Diplomirala je 2005. dramaturgiju na Akademiji dramske umjetnosti u Zagrebu. Kao dramaturginja radila je na predstavama u kazalištima HNK Zagreb, GDK Gavella, Istarsko narodno kazalište (Pula), HNK Ivana pl. Zajca (Rijeka) i drugima. Kao dramatičarka debitira 2003. komedijom Motel Mrak u režiji Marice Grgurinović i izvedbi Kazališta Komedija. Bila je scenaristica popularnih TV-serija Luda kuća (HRT), Ne daj se, Nina (RTL Televizija) i Bibin svijet (RTL Televizija). Živi i radi u Zagrebu.